wickkiey/tamil-wikipedia-markdown huggingface dataset:
# காட்டு மா



**காட்டு மா** ***Mangifera zeylanica*** (சிங்களம்: **ඇටඹ**) எனப்படுவது மிக உயரமாக வளரும் மாவினத் தாவரம் ஒன்றாகும். இது இலங்கைக்கு அகணியமான தாவரம். இலங்கையின் உலர் வலயத்திலும் தாழ்நில ஈரவலயத்திலும் இத்தாவரம் காணப்படுகிறது. சிங்கராஜக் காட்டிலும் இதன் மிகப் பெரிய மரங்கள் காணப்படுகின்றன.  

இத்தாவரம் தடித்த பட்டையையும் சிறிய இலைகளையும் கொண்டது. இதன் பழங்கள் மிக இனிப்பானவையும் சுவை மிக்கவையும் ஆகும்.  

- World Conservation Monitoring Centre 1998. *Mangifera zeylanica*. 2006 IUCN Red List of Threatened Species. Downloaded on 22 August 2007.
# கமுதக்குடி


**கமுதக்குடி** (ஆங்கிலம்:**Kamuthakudi**) தமிழ்நாடு , ராமநாதபுரம் மாவட்டம் , பரமக்குடி வட்டத்தில் உள்ள ஒரு ஊர் ஆகும்.இது ராமநாதபுரம் மக்களவைத் தொகுதியையும், பரமக்குடி சட்டமன்ற தொகுதியையும் சார்ந்தது.  
## இவ்வூரின் சிறப்பு
வைகையாறு , மதுரை - இராமேசுவரம் இருப்புப்பாதை , நெடுஞ்சாலை இவ்வூரின் வழியாக செல்கின்றது.  
தேசிய பஞ்சாலை (பயோனியர் நூற்பாலை) இப்பகுதி மக்களுக்கு வாழ்வாதாரமாக உள்ளது.
# பரதவர் கோமான் மத்தி

**பரதவர் கோமான் மத்தி** என்பவன் சங்ககால குறுநில மன்னர்களுள் ஒருவன்.  

## கழார்
கழார் முன்துறை ‘பரதவர் கோமான் பல்வேல் மத்தி’க்கு உரியது. கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். (ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.  

இவன் வில்லாற்றலில் வல்லவன் என்றும் வலிமைமிக்க தோள்களை உடையவன் என்றும் பரதவர்களின் அரசன் என்றும் ஆற்றல்மிக்க வேற்படை கொண்டவன் என்றும் தெரிகிறது. இவன் புலவர்களுக்கு பரிசில் அளிப்பதிலும் தாராள குணமுடையவன் என்றும் கூறப்படுகிறது.
# திருவெற்றியூர்


**திருவெற்றியூர்** (ஆங்கிலம்:**Thiruvetriyur**) தமிழ்நாடு , ராமநாதபுரம் மாவட்டம் , திருவாடானை வட்டத்தில், திருவாடானை ஊராட்சி ஒன்றியத்தில் உள்ள ஒரு கிராமம் ஆகும்.  

## இவ்வூரின் சிறப்பு
**பாகம்பிரியாள் உடனுறை வன்மீகநாதர் கோயில்** இங்கு உள்ளது. வெள்ளிக் கிழமை சிறப்பு பூசைகள் நடைபெறும். விஷ முறிவு திருக்குளம் கோயில் எதிரில் உள்ளது.
# 1786



**1786** (**MDCCLXXXVI**) ஒரு ஞாயிற்றுக் கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சூன் 10 - சீனாவின் சிச்சுவான் மாகாணத்தில் பத்து நாட்களுக்கு முன்னர் நிகழ்ந்த நிலநடுக்கம் காரணமாக டாடு ஆறு அணைப்பு உடைந்ததில் 100,000 பேர் கொல்லப்பட்டனர்.
- சூன் 29 - அலெக்சாண்டர் மாக்டொனெல் மற்றும் 500 கத்தோலிக்கர்கள் ஸ்கொட்லாந்தில் இருந்து சென்று ஒண்டாரியோவின் கிளென்கரி என்ற ஊரில் குடியேறினர்.
- ஆகஸ்ட் 11 - மலேசியாவில் பெனாங்க்கில் கப்டன் பிரான்சிஸ் லையிற் என்பவனால் பிரித்தானியக் குடியேற்றம் அமைக்கப்பட்டது.
- ஆகஸ்ட் 17 - பிரஷ்யாவின் இரண்டாம் பிரெடெரிக், பிரஷ்ய மன்னன் (பி. 1712)

## பிறப்புகள்
- சனவரி 12 - வில்லியம் ஆஷ்பி (William Ashby) இங்கிலாந்து துடுப்பாட்டக்காரர். (இ. 1847)
- பிப்ரவரி 23 - ஈ.எச்.பட் (E. H. Budd) இங்கிலாந்து துடுப்பாட்டக்காரர். (இ. 1875)
- பிப்ரவரி 24 - வில்லெம் கிரிம் ஜெர்மானிய பண்பாட்டு ஆராய்ச்சியாளர் மற்றும் மொழியியலாளர். (இ. 1859)
- மே 8 - புனித ஜான் பாப்டிஸ்ட் மரிய வியான்னி (Saint John Baptist Mary Vianney) பிரான்சு நாட்டில் உள்ள ஆர்ஸ் எனும் சிற்றூரின் பங்கு குருவாய் இருந்தவர். (இ. 1859)
- பாலசுவாமி தீட்சிதர் வயலின் கண்டுபிடிப்பாளர் என்று கூறப்படுகிறார். (இ. 1858)

## இறப்புகள்

- ஏப்ரல் 20 - ஜான் குட்ரிக் ஆங்கிலேய தொழில்முறையல்லா வானியலாளர். (பி. 1764)

## 1786 நாட்காட்டி
# இளம்பெருமான் அடிகள்


**இளம்பெருமானடிகள்** சிவபெருமான் திருமும்மணிக்கோவை என்னும் நூலின் ஆசிரியர்.  

இவரது ஆசிரியப்பாக்கள் சங்கப்பாடல் போன்ற அமைப்பினைக் கொண்டுள்ளன.  

வெண்பாச் செய்தி அகத்திணையின் வரும் கைக்கிளைப் பாடல்களாக உள்ளது.  

கட்டளைக்கலித்துறைப் பாடல்களும் இவ்வாறே அமைந்துள்ளன.  

இவற்றில் சங்க காலத் தமிழ்ச்சொற்கள் பெரிதும் பேணப்பட்டுள்ளன.  

எனினும் மும்மணிக்கோவை என்னும் சிற்றிலக்கியப் பாங்கு தேவாரக் காலத்துக்குப் பிந்தியது.  

எனவே இவரது காலத்தை கி. பி. எட்டாம் நூற்றாண்டு என அறிஞர்கள் கணிக்கின்றனர்.  

இளங்கோவடிகள், ஐயடிகள் காடவர்கோன் நாயனார் ஆகிய பழம்புலவர்களின் பெயர்கள் இங்கு நினைவில் கொள்ளத்தக்கவை.  

## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# நிலவன்

டென்சில் டினெஸ்கோ என்ற இயற்பெயர் கொண்ட **நிலவன்** விடுதலைப் புலிகளின் முக்கிய தளபதிகளில் ஒருவராக இருந்தவர். இவர் முதலில் இம்ரான் பாண்டியன் படையணியில் இருந்து கடற்புலிகள் அணிக்கு மாறினார். கடற்புலிகள் அணியில் ஆயுத இயக்குனராகவும், பல்வகை படைக்கலங்களை கையாள்வதில் தேர்ச்சி மிக்கவராகவும் பொறி செய்பவராகவும், தொலைத்தொடர்பாளாரகவும், படகை வழிநடத்தும் கட்டளை அதிகாரியாகவும் படிப்படியாக வளர்ந்து செயற்பட்டார். டிசம்பர் 2007 காலப் பகுதியில் நெடுந்தீவில் நடந்த கடல் சண்டையில் இவர் கொல்லப்பட்டார்.  

## உசாத்துணைகள்
- லெப்.கேணல் நிலவன்
# வடிவமைப்பாளர் குழந்தை

நவீன தொழில்நுட்பங்களைப் பயன்படுத்தி மரபணு அமைவு செயற்கையாக மாற்றப்பட்ட குழந்தை **வடிவமைபாளர் குழந்தை** எனப்படுகிறது. குறிப்பிட்ட பண்புகளை வெளிப்படுத்தும் மரபணுக்களை இல்லாமல் அல்லது இருக்கச் செய்வதன் மூலம் குழந்தையை இது மாற்றி அமைக்கிறது.  
எதிர் காலத்தில் சிறப்பு ஆற்றல்கள் மிக்க குழந்தைகளை தோற்றுவிக்கவும் இந்த தொழில்நுட்பம் உதவும். வடிவமைப்பாளர் குழந்தை மருத்துவம் பல்வேறு அறச் சிக்கல்கள் நிறைந்த ஒரு தொழில்நுட்பம் ஆகும்.
# பி4எம்கே1



**பி4எம்கே1** பாக்கிஸ்தான் நாட்டில் தயாரிக்கபட்ட மனிதர்களுக்கு எதிரான மிதிவெடியாகும். இது இலங்கை, ஆப்கானிஸ்தான், அங்கோலா, எரித்திரியா, எதியோப்பியா இந்தியா ஆகிய நாடுகளிற் பயன்படுத்தப்பட்டது. இது 30 கிராம் அளவிலான Tetryl வெடிபொருளைக் கொண்டிருக்கும். . ஜொனி 99 இதைப் பின்பற்றியே உருவாக்கப்பட்டதாக சிலராற் கூறப்பட்டாலும் ஜொனி 99 அளவிற் பெரியதுடன் கூடுதலான வெடிபொருளையும் கொண்டுள்ளது. குறைந்தளவே உலோகத்தைக் கொண்டிருப்பதால் பெரும்பாலான மிதிவெடிகளை கண்டுபிடிக்கும் உபகரணங்களால் கண்டுபிடிப்பது சிரமமானதாகும். இது 4 செண்டிமீட்டர் உயரமானதுடன் விட்டம் 7 செண்டிமீட்டர் அளவானது. இவை மண்ணிறத்தில் இருக்கும் சிலசமயங்களில் பச்சைநிறத்தில் இருக்கலாம் கூறப்பட்டாலும் இலங்கையில் பச்சை நிறத்தில் இவை எதுவும் கண்டுபிடிக்கப்படவில்லை.  

- ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம்.
- பி4எம்கே1, பி4எம்கே2
- ஹலோ ரஸ்ட் இன் வெடிபொருள் அகற்றுவோரின் புத்தகம்
# தற்கால இஸ்லாமிய சிந்தனை (நூல்)



**தற்கால இஸ்லாமிய சிந்தனை** என்பது பேராசிரியர் முஹம்மத் ஸாலிஹ் முஹம்மத் அனஸ் அவர்களால் எழுதப்பட்ட ஒரு மெய்யியல் நூல் ஆகும். இந்த நூல் தற்கால இஸ்லாமிய சிந்தனையாளர்களின் கருத்துக்களை விபரித்து, விமர்சித்து ஆய்வு செய்கிறது. குறிப்பாக இசுலாமும் நவீனத்துவம், தேசியவாதம், பகுத்தறிவு, அறிவியல், புத்தியுர்ப்புவாதம் ஆகிய முனைகளை ஆய்கிறது.
# மர வாத்து



**மர வாத்து** (Wood Duck or Carolina Duck (Aix sponsa)) அல்லது கரோலினா வாத்து என்பது தென் அமெரிக்காவில் உள்ள வண்ண மயமான, மிக அழகிய பறவைகளில் ஒன்றாகும்.  

## உடலமைப்பு
மர வாத்து தலையிலிருந்து வால் சிறகுகள் வரை சுமார் 18 அங்குலம் நீளமுடையது. ஆண் வாத்து பல வண்ண நிறங்களைத் தன் உடலில் கொண்டிருக்கும். கண்கள் சிவப்பு நிறமுடையதாகக் காணப்படும். கழுத்தில் வெண்மை நிற வளையம் ஒன்று இருக்கும். தலைப் பகுதி தனித்துவமான பச்சை நிறத்தில் இருக்கும். பெண் வாத்துகள் பழுப்பு நிறத்தில் புள்ளிகளுடன் காணப்படும்.  

## வாழ்க்கை
மர வாத்துகள் மற்ற வகை வாத்துகளைப் போல, வாழ்நாளின் பெரும்பகுதியை நீருள்ள ஆறுகளிலும், குளங்களிலும் கழிக்கின்றன. தங்குவதற்கும், முட்டையிட்டுக் குஞ்சு பொரிப்பதற்கும் உயரமான மரங்களையே தேர்ந்தெடுக்கிறது. தங்களை இரையாகக் கொள்ளும் மற்ற விலங்குகளிடமிருந்து பாதுகாக்கவே இவ்வாறு உயரமான மரங்களில் கூடு கட்டுகின்றன. இவைகள் தரையிலிருந்து 20 முதல் 30 அடிக்கும் மேலேயுள்ள மரக்கிளைகளில் அல்லது மரப் பொந்துகளில் கூடு கட்டி முட்டையிட்டு, அடைகாத்து குஞ்சுகள் பொரிக்கும். அமெரிக்காவின் பெரும் பகுதிகளிலும், கனடாவின் தெற்குப் பகுதியிலும் மிகுதியாகக் காணப்படுகிறது.  

## இனப்பெருக்கம்
மார்ச் மாதம் முதல் மே மாதம் வரை இவைகளின் இனப்பெருக்க காலம். பெண் வாத்துகள் அவைகள் எங்கு பிறந்து வளர்ந்தனவோ, அதே இடத்திலேயே கூடுகட்டி வாழ விரும்புகின்றன. அவைகள் தங்களுக்குப் பிரியமான அழகிய பலவண்ண ஆண் துணையுடன் தாங்கள் வசிக்கும் இடத்திற்கு கூட்டி வருகின்றன. இவைகள் வழக்கமாக வருடம் ஒருமுறை இனப்பெருக்கம் செய்கின்றன. சில வேளைகளில் வருடம் இரண்டு முறை முட்டையிட்டு குஞ்சு பொரிப்பதுமுண்டு. குஞ்சுகள் வளர்ந்து பெரியதாகிப் பிரிந்ததும், அவைகள் காத்திருந்து அடுத்த இனப் பெருக்கத்தைத் தொடருகின்றன.  

## உணவு
பழங்கள், கொட்டைகள்,சிறு பூச்சிகள், நீர்வாழ் சிறு உயிர்கள், புழுக்கள் ஆகியவை காட்டு வத்துகளின் உணவுகளாகும். கூடுகள் அமைத்து 7 முதல் 15 முட்டைகள் வரை இடும். அதன் பின் 28 முதல் 30 நாட்கள் அடைகாத்து குஞ்சுகள் பொரிக்கும். பெண்வாத்துகளே பொதுவாக அடைகாக்கும் வேலையைச் செய்கின்றன. உணவுக்காக தினமும் இரண்டு முறை இறங்கி வரும்போதும், அடைகாக்கும் போதும் ஆண் துணை வாத்துகள் பெண் வாத்துகளை உடன் சென்று கவனமாகப் பார்த்துக் கொள்ளும்.  

இணை வாத்துகள் பொறித்த குஞ்சுகளை 56 முதல் 70 நாட்கள் வரை கூட்டிலேயே பாதுகாத்து வரும். சுமார் 60 நாட்களுக்கு மரக் கூட்டிலேயே வளர்க்கப்பட்ட குஞ்சுகள் இரண்டு அல்லது மூன்று சேர்ந்து அதன் உயரமான கூட்டிலிருந்து கீச்சிட்டு சப்தமெழுப்பி தரையிலோ, கீழேயுள்ள நீர்ப்பரப்பிலோ படபடவென்று தாவிப் பறந்து குதித்து விளையாடும்.  

இளம் குஞ்சுகள் தாய்ப் பறவையுடன் சேர்ந்து தரையிலும், நீரிலும் சிறு பூச்சிகளையும், புழுக்களையும் உணவாகக் கொள்ளும். இச்சமயத்தில் ஆமைகள், முதலைகள், பாம்புகள், பெரும் தவளைகள் மற்றும் கழுகு போன்ற பறவைகளுக்கு் 50 விழுக்காடு குஞ்சுகள் இரையாக வாய்ப்புண்டு. குஞ்சுகள் தானாகப் பறந்து இரைகளிடமிருந்து தப்பிக்கும் வரை சுமார் 8 முதல் 10 வாரங்கள் தாய்ப் பறவை கவனமாகப் பார்த்துக் கொள்ளும்.  

## படிமங்கள்
# ஜோசப் ஜாக்சன் லிஸ்டர்


**ஜோசப் ஜாக்சன் லிஸ்டர்** (*Joseph Jackson Lister*, 11 சனவரி 1786 – 24 அக்டோபர் 1869) பிரித்தானிய இயற்பியலாளர்; நுண்ணோக்கி உருப்பெருக்கியை உருவாக்கியவர்; நவீன அறுவை சிகிச்சையின் தந்தையாகிய ஜோசப் லிஸ்டரின் தந்தை ஆவார்.  

## இளமை
ஜோசப் ஜாக்சன் லிஸ்டரின் தந்தையின் பெயர் ஜான் லிஸ்டர். அன்னையின் பெயர் மேரி. ஜான் லிஸ்டரின் 49 வது வயதில் லண்டனில் உள்ள யார்க்சைர் என்ற இடத்தில் பிறந்த கடைசி மகன் ஜோசப் ஜாக்சன் லிஸ்டர். ஜோசப்பிற்கு சிறு வயதிலேயே, கண்ணாடிப் பொருட்கள் செய்வதில் மிகுந்த ஆர்வம் இருந்தது.  

1800 களில் பள்ளிப் படிப்பை அரைகுறையாய் முடித்த ஜோசப் ஜாக்சன், தனது 14 ஆவது வயதில் தன் தந்தையுடன் இணைந்து லோத்புரி என்ற ஊரில் மதுபான விற்பனையைக் கவனித்து வந்தார். அதில் அவர் சிறப்பாகச் செயல்பட்டதால் நான்கு ஆண்டுகளுக்குப்பின், அதன் பங்குதாரராகவும் ஆனார். தனது 32 ஆவது வயதில், 26 வயதுள்ள இசபெல்லா என்பவரை மணந்தார். பிறகு 1821 இல் தனது மைத்துனருடன், கப்பல் வணிகத்துக்குப் புறப்பட்டார். இவர்களுக்கு மேரி, ஜான், இசபெல்லா சோபியா, ஜோசப், வில்லியம் ஹென்றி, ஆர்தர் ஹூக் ஆகிய ஐந்து மக்கள் பிறந்தனர்.  

## உருப்பெருக்கி
நுண்நோக்கிகளும், தொலைநோக்கிகளும், 19 ஆம் நூற்றாண்டுக்கு முன்னரே கண்டுபிடிக்கப்பட்டாலும், அதில் நிறைய குறைகள் இருந்தன. முக்கியமாக, உருவங்கள் தெளிவாகத் தெரியாமல், கலங்கலாகத் தெரிந்தது வந்தன. பல முன்னேற்றங்கள் ஏற்பட்டும் கூட, இந்தப் பிரச்சினை பல ஆண்டுகளுக்குத் தொடர்ந்தது. இயற்கையில் கண்ணாடிப் பொருட்களில் ஆர்வமுடைய ஜாக்சன் உருப்பெருக்கியின் 'அபரேஷன்' (aberration) எனப்படும் உருவம் மங்கலாகத் தெரியும் பிரச்சினைக்கு முடிவு கட்டினார். ஒரு நுண்நோக்கியை 1826ல் உருவாக்கி அதில் ஆடிகள் மூலம் தெளிவாக அருகாமைப் பொருட்களையும், தொலைவிலுள்ள பொருட்களையும் பார்க்க வகை செய்தார். நுண்ணோக்கி வழியே திசுக்களைப் பார்த்து அதனைப் பற்றிய கல்வியை வளர்த்துக்கொண்டார். அவரது நுண்ணோக்கி உருவாக்கத்துக்குப் பின், உயிரியல் மிக வேகமாக வளர்ந்தது. நுண்ணோக்கி தொழிலும் வளர்ந்தது. முதல் முதல் இரத்த சிவப்பணுவை உருப்பெருக்கியில் கண்டவர், மற்றவர்களுக்குக் காண்பித்தவர் ஜோசப் ஜாக்சன் லிஸ்டர் ஆவார். ஜாக்சன் லிஸ்டர் உருவாக்கிய நுண்ணோக்கி இலண்டன் அருங்காட்சியகத்தில் பார்வைக்கு வைக்கப்பட்டுள்ளது.  
## சிறப்புகள்
1832ல், இங்கிலாந்தின் வேந்தியக் கழகத்தில் *(fellowship of the Royal Society)* உறுப்பினராகத் தேர்ந்தெடுக்கப்பட்டார்.  

## இறுதிக்காலம்
1846 இல் தனது மகன் ஜான் இளவதிலேயே இறந்தபின் இவரும் இவருடைய மனைவி இசபெல்லாவும் ஆறு ஆண்டுகள் அப்டன் என்ற இடத்தில் தனியாக வசித்தனர். இவரது மற்றொரு மகனான வில்லியம் ஹென்றியும் தீராத நோயினால் 1864-இல் இறந்தார். லிஸ்டர் தனது 84 ஆம் வயதில் 1869-இல் அப்டனில் காலமானார்.  
- பேரா.சோ.மோகனா, கீற்று இணைய இதழ்
- 
## வெளியிணைப்புகள்
- Letter from Ellen Alexander to J J Lister
- Wellcome Library
- Microscopes
- R&J Beck at Camerapedia
# மரபணு செயலிழக்கமான சுண்டெலி

(இடது). வலதுபுறத்தில் சாதாரணச் சுண்டெலி ஒப்பீட்டிற்காகக் கொடுக்கப்பட்டுள்ளது.|240 px]]  
.|240 px]]  
**மரபணு செயலிழக்கமான சுண்டெலி** (Knockout mouse) என்பது மரபணுவியல் ஆய்வுக்குப் பயன்படுத்தப்படும் ஒரு மரபணு மாற்றப்பட்ட சுண்டெலி ஆகும். பொதுவாகச் சுண்டெலியின் ஒரு மரபணு செயலிழக்க வைக்கப்பட்டு அல்லது வேறு ஒரு மரபணுவால் பிரதியீடு செய்யப்பட்டு அல்லது இடையூறு செய்யப்பட்டு இருக்கும். ஒரு குறிப்பிட மரபணுவில் நிகழ்த்தப்படும் மாற்றம் சுண்டெலியில் எத்தகைய தோற்ற, உடல், நடத்தை விளைவுகளை ஏற்படுத்துகிறது என்பது ஆய்வு செய்யப்படும். மனிதருக்கும் சுண்டெலிக்கும் பல மரபணுகள் ஒன்றாக இருப்பதால் மனிதர் மரபணு தொடர்பான பல்வேறு ஆய்வுகளின் தொடக்க நிலைக்கு மரபணு மாற்றப்பட்ட சுண்டெலிகள் பயன்படுகின்றன.  

செயற்பாடுகள் இதுவரை அறியப்படாத, வரிசைமுறை செய்யப்பெற்ற மரபணுவின் பணிகளைக் குறித்து அறிந்து கொள்ள மிகவும் பயனுள்ள விலங்கு மாதிரிகளாக இத்தகு மரபணு செயலிழக்கமான சுண்டெலிகள் உபயோகப்படுகின்றன. மனிதரின் உடலியங்கியல், நோயியல் ஆகிய துறைகளில் ஒரு குறிப்பிட்ட மரபணுவின் பங்களிப்பைக் குறித்து ஆய்வு செய்வதற்கு இவை பரவலாகப் பயன்படுகின்றன.  

மரியோ கபெச்சி, மார்ட்டின் ஈவான்சு, ஆலிவர் சுமித்தீசு ஆகியோர் முதன்முதலாக பதிவு செய்யப்பெற்ற மரபணு செயலிழக்கமான சுண்டெலியை 1989 ஆம் ஆண்டு உருவாக்கினார்கள். இதற்காக 2007 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினைப் பகிர்ந்து கொண்டார்கள். மரபணு செயலிழக்கமான சுண்டெலிகளை உருவாக்கும் தொழில்நுட்பக்கூறுகளுக்கும், அவ்வாறு உருவாக்கப்பட்ட சுண்டெலிகளுக்கும் பல நாடுகளில் தனியார் நிறுவனங்கள் ஆக்கவுரிமை பெற்றுள்ளன.  

மரபணு செயலிழக்கமான எலிகளை உருவாக்குவது மிகவும் கடினமான செயலாக உள்ளது. 2003 ஆம் ஆண்டு முதல் மரபணு செயலிழக்கமான எலிகளை உருவாக்குவது சாத்தியமானதாக உள்ளது.
# பால் தெரிவு கருக்கலைப்பு

**பால் தெரிவு கருக்கலைப்பு** என்பது ஒரு குழந்தையின் பாலை அறிந்தபின் கருவைக் கலைப்பது ஆகும். பொரும்பாலும் பெண் சிசுக்கள் பண்பாட்டு நோக்கில் ஆண்கள் கூடுதலாக மதிக்கப்படும் நாடுகளில் இவ்வாறு கருக்கலைக்கப்படுகின்றன. இந்தியா, பாகிசுத்தான், சீனா, கொரியா போன்ற நாடுகளில் இது மிகவும் பரவலாக நடைபெறுகிறது. சிசுவின் பாலை அறிய உதவும் மீயொலி நோட்டம் போன்ற தொழில்நுட்பங்கள் இந்த செயற்பாட்டை அதிகரித்துள்ளது.  

இச் செயற்பாட்டால் பாரிய சமூக விளைவுகளை இந்த நாடுகள் எதிர்நோக்கி உள்ளன. திருமண வயதை அடையும் ஆண்களுக்கு துணையாக பெண்கள் கிடைக்காதது அதில் ஒன்றாகும்.
# மூத்த பிள்ளையார் திருமும்மணிக்கோவை

**மூத்தபிள்ளையார் திருமும்மணிக்கோவை** என்னும் இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று மும்மணிக்கோவை.  

இதன் ஆசிரியர் அதிராவடிகள் (அதிரா அடிகள்); காலம் எட்டாம் நூற்றாண்டு  

அகவல், வெண்பா, கட்டளைக்கலித்துறை என்னும் மூவகைப் பாடல்கள் மாறி மாறித் தொடர்ந்துவரும் 30 பாடல்கள் கொண்ட நூல் இது. 24 முதல் 30 வரை இருந்த பாடல்கள் இப்போது கிடைக்கவில்லை.  
## பாடல்கள்
;அகவல் (பாடல் எண் 22)  
:சிரமே, விசும்பு போத உயரி இருண்டு அசும்பு பொழியும்மே  
:கரமே, வரைத் திரள் முரணிய விரைத்து விழும்மே  
:புயமே, திசைவிளிம்பு கிழியச் சென்று செறிக்கும்மே  
:அடியே, இடுந்தொறும் இவ்வுலகம் பெயரும்மே  
:ஆயினும், அஞ்சுடர்ப் பிழம்பு தழீஇ  
::நெஞ்சகத்து ஒடுங்கும் ஓம் நெடும்பனைச் சூரே.  

;அகவல் (பாடல் எண் 4)  
:பேதுறு தகையம் அல்லது தீதுறச்  
:செக்கர்க் குஞ்சிக் கருநிறத் தொங்கல் நாப்பண்  
:புக்கவன் இரும்பொறித் தடக்கையும்  
:முரணிய பெருந்தோள்  
:கொட்ட நாவி தேவிதன்  
:மட்டுகு தெரியல் அடி மணந்தனமே.  

;வெண்பா (பாடல் 17)  
:அலங்கல் மணிக்கனகம் உந்தி அருவி  
:விலங்கல் மிசைஇழிவ(து) ஒக்கும் – பலன்கனிகள்  
:உண்டளைந்த கோன்மகுடத்து ஒண்கடுக்கைத் தா(து)அளைந்து  
:வண்(டு)அணைந்து சோரும் மதம்.  

;கட்டளைக்கலித்துறை (பாடல் 12)  
:காலது கையது கண்ணது தீயது கார்மதநீர்  
:மேலது கீழது நூலது வெற்பது பொற்பமைதீம்  
:பாலது தேனது தானது மென்மொழிப் பாவைமுப்பூண்  
:மேலது வானது நான்மறைக் கின்ற விடுசுடர்க்கே.  
## காலம் கணித்த கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

## அடிக்குறிப்பு
# அதிராவடிகள்

**அதிராவடிகள்** (அதிரா அடிகள்) என்னும் புலவர் எட்டாம் நூற்றாண்டில் வாழ்ந்தவர்.  

இவர் இயற்றிய மூத்த பிள்ளையார் திருமும்மணிக்கோவை பதினோராம் திருமுறையில் இடம் பெற்றுள்ளது.  

இவரது தமிழ்நடை சங்கப்பாடல் நடைபோல் காணப்படுகிறது. எனினும் வடசொற்கள் மருவி வருகின்றன.  

ஆனைமுகன் பற்றிய கற்பனைக் கதைகள் தழுவப்பட்டுள்ளன.  

இளம்பெருமான் அடிகள் இவர் வாழ்ந்த நூற்றாண்டில் வாழ்ந்தவர். என்றாலும் அவரது கைக்கிளைத் திணைப் பொருள் பாணி அதிராவடிகள் பாடல்களில் காணப்படவில்லை. எனவே இவரை ஒன்பதாம் நூற்றாண்டில் வாழ்ந்தவர் எனினும் பொருந்தும்.  

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# கொடுக்காய்ப்புளி



**கொடுக்காய்ப்புளி** அல்லது **கோணப்புளி** (*Pithecellobium dulce*) ஒரு பூக்கும் தாவரம் ஆகும். இதன் காய்கள் பட்டாணி, அவரை போன்ற தோற்றம் உடையவை. இதன் பருப்புக்கு மேல் அமைந்துள்ள சதைப்பகுதி உண்ண உகந்தது. பறவைகள் விரும்பி உண்ணும். கொடுக்காப்புளி மரங்கள் விவசாய நிலங்களில் வரப்பு ஓரங்களிலும், கிணற்று மேட்டிலும் சாதாரணமாக வளர்க்கப்படுகின்றன.  

இதன் காய்கள் நகர்ப்புறங்களில் விற்பனை செய்யப்படுகின்றன. இது, கோணப் புளியங்காய், கோணக்காய், சீனிப்புளியங்காய், கொரிக்கலிக்கா ஆகிய பல பெயர்களில் அழைக்கப்படுகிறது. பழந்தமிழர்களால் மருந்தாக பயன்பட்ட இது உக்காமரம் என்கிற பெயரில் குறிப்பிடப்பட்டிருக்கிறது. இதன் இலைகள் ஆடுகளுக்கு பசுந்தீவனமாகக் கொடுக்கப்படுகிறது..  

## இதனையும் காண்க
- சீமைக் கொறுக்காய்


## வெளியிணைப்புகள்
- மணிலா புளி
- கொடுக்காய்ப்புளி படிமம்
- கொடுக்காய்ப்புளி பழக்கடை
# பறவைகளும் வேடந்தாங்கலும்



**பறவைகளும் வேடந்தாங்கலும்** என்பது மா. கிருட்டிணன் எழுதிய பறவைகளைப் பற்றிய கட்டுரைகளைக் கொண்ட ஒரு கட்டுரை நூல். இதன் பதிப்பாசிரியர் பெருமாள்முருகன். இதில் பறவைகளைப் பற்றி சென்னை தமிழ் வளர்ச்சிக் கழகம் வெளியிட்ட கலைக்களஞ்சியத்தில் இடம்பெற்ற 59 கட்டுரைகள் இடம்பெற்றுள்ளன. மேலும் இந்நூலில் மா. கி அவர்கள் வரைந்த சில பறவைகளின் ஓவியங்களும் புகைப்படங்களும் உள்ளன. வேடந்தாங்கல் பறவைகள் காப்பகத்தைப் பற்றிய சிறு நூலும் இதன் ஒரு பகுதியாகும். காலச்சுவடு பதிப்பகம் இந்நூலை வெளியிட்டுள்ளது.
# ஜ்


**ஜ்** (*j*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் qqqபயன்படுத்தப்படுகின்றது.  

## ஜகர உயிர்மெய்கள்
ஜகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.  
| வரிவடிவம் | பெயர் |  |  |
| --- | --- | --- | --- |
| ஜ் + அ | ஜ | ஜானா |  |
| ஜ் + ஆ | ஜா | ஜாவன்னா |  |
| ஜ் + இ | ஜி | ஜீனா |  |
| ஜ் + ஈ | ஜீ | ஜீயன்னா |  |
| ஜ் + உ | ஜு | ஜூனா |  |
| ஜ் + ஊ | ஜூ | ஜூவன்னா |  |
| ஜ் + எ | ஜெ | ஜேனா |  |
| ஜ் + ஏ | ஜே | ஜேயன்னா |  |
| ஜ் + ஐ | ஜை | ஜையன்னா |  |
| ஜ் + ஒ | ஜொ | ஜோனா |  |
| ஜ் + ஓ | ஜோ | ஜோவன்னா |  |
| ஜ் + ஔ | ஜௌ | ஜௌவன்னா | } |

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஜகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஜனவரி, ஜான், ஜிமெயில், ஜீன்ஸ், ஜுப்பிட்டர், ஜூலை, ஜெனீவா, ஜேர்மனி, ஜைல்ஸ், ஜொகானஸ்பர்க், ஜோக், ஜௌடகாந்தாரி, ஹஜ் முதலிய சொற்களைக் குறிப்பிடலாம்.  

## கிரந்தக் கலப்பற்ற தமிழ்
ஜகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஜகரத்தைச் சகரமாக எழுதுவது பெருவழக்கு. மொழிக்கு முதலில் ஜகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஜனவரி-சனவரி, ஜூன்-சூன்). இலங்கை வழக்கின்படி, மொழிக்கு முதலில் ஜகரம் வந்தால் அதனை யகரமாகவும் எழுதுவதுண்டு (எடுத்துக்காட்டுகள்: ஜப்பான்-யப்பான், ஜன்னல்-யன்னல்). மொழிக்கு முதலில் *ஜ்* வந்தால் அதனை விட்டு விட்டு எழுதுவதுண்டு (எடுத்துக்காட்டு: ஜ்ஞானம்-ஞானம்). சில சமயங்களில் வேறு மாதிரியும் எழுதுவதுண்டு (ஜ்யோதி-சோதி).  

சொல்லொன்றின் இடையில் அல்லது இறுதியில் ஜகர உயிர்மெய் வந்தால் அதனைச் சகரமாக அல்லது யகரமாக எழுத வேண்டும் (எடுத்துக்காட்டு: பங்கஜம்-பங்கசம், பங்கயம்).  

சொல்லின் இடையில் *ஜ்* வந்தால் அதனை *ச்சி* அல்லது *ச்சு* என்று எழுத வேண்டும் (எடுத்துக்காட்டுகள்: வஜ்ரபானி-வச்சிரபானி, வாஜ்பாய்-வாச்சுபாய்). சொல்லொன்றின் இறுதியில் *ஜ்* வருமாயிருந்தால் அதனை *ச்சு* என்று எழுத வேண்டும் (எடுத்துக்காட்டு: ஹஜ்-அச்சு).  

சில சொற்களில் ஜகர உயிர்மெய் வருமிடத்துக் கூடுதல் அழுத்தம் தருவதற்காக அதனை *ச்ச* என்றும் எழுதுவதுண்டு (எடுத்துக்காட்டு: ராஜஸ்தான்-இராச்சசுத்தான்).
# ஷ்


**ஷ்** (**) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.  

## ஷகர உயிர்மெய்கள்
ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.  
| வரிவடிவம் | பெயர் |  |  |
| --- | --- | --- | --- |
| ஷ் + அ | ஷ | ஷானா |  |
| ஷ் + ஆ | ஷா | ஷாவன்னா |  |
| ஷ் + இ | ஷி | ஷீனா |  |
| ஷ் + ஈ | ஷீ | ஷீயன்னா |  |
| ஷ் + உ | ஷு | ஷூனா |  |
| ஷ் + ஊ | ஷூ | ஷூவன்னா |  |
| ஷ் + எ | ஷெ | ஷேனா |  |
| ஷ் + ஏ | ஷே | ஷேயன்னா |  |
| ஷ் + ஐ | ஷை | ஷையன்னா |  |
| ஷ் + ஒ | ஷொ | ஷோனா |  |
| ஷ் + ஓ | ஷோ | ஷோவன்னா |  |
| ஷ் + ஔ | ஷௌ | ஷௌவன்னா | } |

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஷங்கர், ஷாங்காய், ஷில்லாங், ஷீலா, ஷுட், ஷூ, ஷெல்ட், ஷேக்ஸ்பியர், ஷைலக், ஷொப்பிங், ஷோனா, ஷௌட், காஷ்மீர் முதலிய சொற்களைக் குறிப்பிடலாம்.  

## கிரந்தக் கலப்பற்ற தமிழ்
ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஷகரத்தை டகரமாக எழுதுவது பெருவழக்கு.  

ஆனால், மொழிக்கு முதலில் ஷகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஷங்கர்-சங்கர், ஷாங்காய்-சாங்காய்).  

சொல்லொன்றின் இடையில் அல்லது இறுதியில் ஷகர உயிர்மெய் வந்தால் அதனை டகரமாக எழுத வேண்டும் (எடுத்துக்காட்டுகள்: விஷயம்-விடயம், புஷ்பம்-புட்பம்). சில இடங்களில் அதனைச் சகரமாக எழுத வேண்டும் (எடுத்துக்காட்டு: பொக்கிஷம்-பொக்கிசம், போஷாக்கு-போசாக்கு).  

சொல்லின் ஆரம்பத்தில் *ஷ்* வந்தால் அதனைச் *சி* என்று எழுத வேண்டும் (எடுத்துக்காட்டு: ஷ்ரேயா-சிரேயா). சொல்லின் இடையில் *ஷ்* வந்தால் அதன் பின் வரும் எழுத்தின் மெய் எழுத்தை எழுதுவதுண்டு (எடுத்துக்காட்டு: சஷ்டி-சட்டி). சொல்லொன்றின் இறுதியில் *ஷ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டு: பங்களாதேஷ்-பங்களாதேசு).  

விதிவிலக்காக *பாஷா* என்னும் சொல் *பாழை* எனத் திரிவதுண்டு.
# முனீசுவரர்



**முனீசுவரர்** என்பவர் தென்னிந்திய நாட்டார் சமய தெய்வங்களில் ஒருவராவார்.வீரமும், ஆவேசமும் நிறைந்த தெய்வமான இவர் அந்தகாசுரனை அழித்தவராகக் கருதப்படுகிறார்.  

## சொல்லிலக்கணம்
முனீஸ்வரன் எனும் பெயர் முனிவர்களுக்கெல்லாம் ஈசுவரனாக இருந்து ஞானத்தை வழங்கியவன் எனக் குறிப்பிடும்.  

கிராம மக்கள் முனி, முனியாண்டி, முனியன், முனியப்பர் என பல பெயர்களாலும் அழைத்து வழிபடுவர்.  

முனி என்ற சொல் ரிக் வேதத்தில் 'தெய்வ ஆவேசம் படைத்தவர்' என்றும், பயமற்றவர் என்றும் பொருள் கொள்ளப் படுகின்றது. உபநிடதம், பகவத்கீதை என்பவற்றில் உலக வாழ்க்கையை வெறுத்து ஞான வரம்பாகிய மௌனத்தைக் கடைப்பிடித்து பரமதியானத்தில் ஆழ்ந்து தட்பவெப்ப, சுகதுக்கம் தாக்கப்படாமல் விருப்பு - வெறுப்பு, கோபதாபம் முதலியவை அறவே நீக்கியவர்கள் என்றும் கூறப்படுகின்றது..  

கிராம மக்கள் மத்தியில் தவறு செய்தால் தலையில் அடிப்பவர், நம்மோடு ஒரு மனிதராகவே வருவார், வானுக்கும் பூமிக்குமாக ஒளிப்பிழம்பாகக் காட்சி தருபவர் என்று பலவாறு நம்பிக்கைகள் காணப்படுகின்றன.  

## வழிபாடு
தமிழகம், இலங்கை, மலேசியா, சிங்கப்பூர் முதலான நாடுகளில் முனீசுவரர் வழிபாடு சிறப்படைந்து காணப்படுகின்றது.  

## மொட்டைக்கோபுர வழிபாடு
**மதுரை மொட்டைக்கோபுரம் முனீஸ்வரன் வழிபாடு** என்பது மதுரை மீனாட்சி சுந்தரேஸ்வரர் கோயிலின் வடக்கு வாசலில் அமைந்துள்ள மொட்டைக்கோபுரம் முனீஸ்வரன் வழிபாட்டைக் குறிக்கின்றது.  

## முனி
நாட்டார் தெய்வங்களில் முனி என்பது காவல் தெய்வத்தின் பெயராகும். இந்தப் பெயரில் எண்ணற்றவர்கள் உள்ளதாக குறிப்புகள் உள்ளன. பஞ்ச முனி என ஐந்து முனிகள் பச்சையம்மனுக்கு காவலாக உள்ளன. சில இடங்களில் சப்த முனிகளும் உள்ளார்கள்.  

வாழ்முனி, செம்முனி, கருமுனி, முத்துமுனி, வேதமுனி, பூமுனி போன்ற ஐந்து முனிகளை பஞ்ச முனி என்கிறார்கள், இவர்கள் பச்சையம்மனுக்கு துணையாக இருந்தவர்கள். வாழ்முனி, செம்முனி, முத்துமுனி, ஜடாமுனி, பாலக்காட்டு முனி, வேதமுனி, இலாடமுனி ஆகிய ஏழு முனிகளையும் வணங்குகின்றனர்.  

## கோயில்கள்
- பாடிகாட் முனீஸ்வரன் கோயில்
- குடிகுண்டா முனீஸ்வரன் கோயில்

## திரைப்படங்களில்
- 2007ஆம் ஆண்டு முனி என்ற பெயரில் ஒரு தமிழ்த் திரைப்படம் வெளியானது. இதனைத் தொடர்ந்து, முனி 2: காஞ்சனா, முனி 3: காஞ்சனா 2 ஆகிய திரைப்படங்களும் வெளியாகின. முனி 3இல் மொட்டை சிவா, முனீசுவரரை வணங்குவதாக, "சண்டிமுனி" என்ற பாடல் காட்சிப்படுத்தப்பட்டிருந்தது.
# ஸ்


**ஸ்** (*s*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.  

## ஸகர உயிர்மெய்கள்
ஸகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.  
| வரிவடிவம் | பெயர் |  |  |
| --- | --- | --- | --- |
| ஸ் + அ | ஸ | ஸானா |  |
| ஸ் + ஆ | ஸா | ஸாவன்னா |  |
| ஸ் + இ | ஸி | ஸீனா |  |
| ஸ் + ஈ | ஸீ | ஸீயன்னா |  |
| ஸ் + உ | ஸு | ஸூனா |  |
| ஸ் + ஊ | ஸூ | ஸூவன்னா |  |
| ஸ் + எ | ஸெ | ஸேனா |  |
| ஸ் + ஏ | ஸே | ஸேயன்னா |  |
| ஸ் + ஐ | ஸை | ஸையன்னா |  |
| ஸ் + ஒ | ஸொ | ஸோனா |  |
| ஸ் + ஓ | ஸோ | ஸோவன்னா |  |
| ஸ் + ஔ | ஸௌ | ஸௌவன்னா | } |

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஸகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஸரஸ்வதி, ஸாமவேதம், ஸிம்பாப்வே, ஸீமெய், ஸுசன, ஸூஜாஹூலி, ஸென்டர், ஸே, ஸைபுல், ஸொப்ட், ஸோங், ஸௌ, பஸ் முதலிய சொற்களைக் குறிப்பிடலாம்.  

## கிரந்தக் கலப்பற்ற தமிழ்
ஸகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஸகரத்தைச் சகரமாக எழுதுவது பெருவழக்கு. மொழிக்கு முதலில் ஸகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஸரஸ்வதி-சரசுவதி, ஸிம்பாப்வே-சிம்பாப்வே).  

சொல்லொன்றின் இடையில் அல்லது இறுதியில் ஸகர உயிர்மெய் வந்தால் அதனைச் சகரமாக எழுத வேண்டும் (எடுத்துக்காட்டு: நாஸா-நாசா). சில இடங்களில் தகரமாக எழுத வேண்டும் (எடுத்துக்காட்டு: வாசனை-வாதனை).  

மொழிக்கு முதலில் *ஸ்* வந்தால் முன்னே ஓர் உயிரெழுத்தைச் சேர்த்து (அகரம், இகரம், உகரம், எகரம்) *ஸ்* எழுத்தைச் *சு* எழுத்தாக்கி எழுத வேண்டும் (எடுத்துக்காட்டுகள்: ஸ்பானியா-எசுப்பானியா, ஸ்க்கைப்-இசுக்கைப்பு). சில இடங்களில் *சி* எழுத்தாக்கியும் எழுதப்படும் (எடுத்துக்காட்டு: ஸ்நேகம்-சிநேகம்). முன்னே உயிரெழுத்துச் சேர்க்க வேண்டிய தேவையின்றியும் சில இடங்களில் வருவதுண்டு (எடுத்துக்காட்டு: ஸ்வாமி-சுவாமி). இலங்கை வழக்கின்படி *ஸ்* எழுத்தை நீக்கி விடுவதுமுண்டு (எடுத்துக்காட்டு: ஸ்டர்ம்-தேம்). இவை தவிர வேறு விதங்களிலும் திரிபு இடம்பெறுவதுண்டு (எடுத்துக்காட்டு: ஸ்வாமி-சாமி). சொல்லின் இடையில் *ஸ்* வந்தால் அதனைச் *சு*, *சி* ஆகியவற்றால் குறிப்பிடுவதுண்டு (எடுத்துக்காட்டு: அரிஸ்ட்டாட்டில்-அரிசுட்டாட்டில், அரிசிட்டாட்டில்). சில வேளைகளில் அதற்குப் பின்வரும் எழுத்தின் மெய்யெழுத்தை *ஸ்* எழுத்திற்குப் பதிலாக இடுவதுமுண்டு (எடுத்துக்காட்டு: கிறி்ஸ்தவம்-கிறித்தவம்). சில இடங்களில் *ஸ்* ஆனது *ற்* ஆகத் திரிவதுமுண்டு (எடுத்துக்காட்டு: சமஸ்கிருதம்-சமற்கிருதம்). சொல்லொன்றின் இறுதியில் *ஸ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டுகள்: விண்டோஸ்-விண்டோசு, பஸ்-வசு).
# சந்திரசேகர மூர்த்தி



சைவ சமயத்தில் **சந்திரசேகரர்** எனப்படுபவர் சிவனின் மகேசுவர மூர்த்தங்களுள் ஒன்றாகும். சந்திரனைத் தலையிற் தரித்த கோலம் இதுவாகும்.  

## சொல்லிலக்கணம்
சேகரன் என்பதற்குக் காப்பவன் என்ற பொருளும் வருகின்றது. முழுதுமாய்த் தேய்ந்துவிடாமல் சந்திரனைக் காத்து அருளியதாலும் இந்தப் பெயர் ஏற்பட்டது எனக்கொள்ளலாம்.  

## வேறு பெயர்கள்
- பிறையோன்
- பிறை சூடிய பெம்மான்
- பிறைசூடன்
- தூவெண்மதிசூடி
- பிறையன்
- மதிசெஞ்சடையோன்
- இந்து சேகரன் - இந்து என்பது சந்திரனின் மற்றொருப் பெயர்
- மதனசேகரன் - மதனன் என்றாலும் சந்திரனை குறிக்கும் மற்றொரு பெயர்.
- பிறைசூடி
- மாமதிசூடி

## தோற்றம்
பிறை அணிந்திருக்கும் சிவபெருமானின் வடிவம்.  

### வகைகள்
சந்திரசேகரர் வடிவம் மூன்று நிலைகளில் இருப்பதாக சுப்பிரபேத ஆகமம் கூறுகிறது.  

1. கேவல சந்திரசேகர் - கேவல என்றால் தனித்த நின்றலாகும். இந்த கேவல சந்திரசேகரர் நிலையில் சிவபெருமான் தலையில் சந்திரனைச் சூடி, தனித்து நிற்கிறார்.
1. உமா சந்திரசேகர் - இவ்வடிவில் உமையுடன் சிவபெருமான் தலையில் சந்திரனைச் சூடி நிற்கிறார்.
1. ஆலிங்கண சந்திரசேகர்- இவ்வடிவில் சிவபெருமான் தலையில் சந்திரனைச் சூடி உமையை தழுவியநிலையில் இருக்கிறார்.

## உருவக் காரணம்
சந்திரன் தட்ச குமாரிகள் இருபத்து ஏழு பேரை மணந்த போதிலும், அவர்களில் ரோகிணியிடம் மட்டும் அதிகம் பிரியமாய் இருந்தான். அதனால் கோபம் கொண்ட தட்சன் சந்திரனின் அழகு குறைந்து மங்கிப் போகச் சாபம் கொடுத்ததாக புராணங்களில் காணலாம்.  

தன் சாபம் நீங்க ஈசனை வழிபட்டான் சந்திரன். அவனின் கலை முழுதும் தேய ஆரம்பித்தது. இன்னும் இரண்டு நாட்களில் முற்றிலும் காணாமல் போய்விடும் என்ற நிலைமை தோன்றிய போது இறைவனே அவன் மீது இரக்கங் கொண்டு அவனைக் காப்பாற்றுகிறார். மூன்றாம் பிறையன்று தேய்ந்திருந்த சந்திரனைச் சேகரம் செய்து தன் முடியில் சூடியதால், 'சந்திரசேகரர்' என்ற பெயர் பெற்றார் ஈசன்.  

## கோயில்கள்

- நமசிவாய வாழ்க நாதன் தாள் வாழ்க 7 , தமிழ் மரபு அறக்கட்டளை இணயதளம்
# கபிலர் விருது

**கபிலர் விருது** (*Kabilar Award*) என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. பழந்தமிழர் தொன்மை, வரலாறு, நாகரீகம், பண்பாடு முதலியன புலப்படும் வகையிலும்; தமிழுக்கு உயிரூட்டும் வண்ணம் படைப்புகளைப் புனைந்து வழங்கும் கவிஞர் மற்றும் அறிஞர் பெருமக்களுக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்று அளித்துச் சிறப்பிக்கப்படுகின்றனர்.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | பேராசிரியர் முனைவர் அ. அ. மணவாளன் | 2012 |  |
| 2 | கவிஞர் முத்துலிங்கம் | 2013 |  |
| 3 | முனைவர் ஆ.இலலிதா சுந்தரம் | 2014 |  |
| 4 | கவிஞர் பிறைசூடன் | 2015 |  |
| 5 | முனைவர் எல்.கே. அக்னிபுத்திரன் | 2016 |  |
| 6 | முனைவர் கு.வெ. பாலசுப்பிரமணியன் | 2017 |  |
| 7 | புலவர் மி. காசுமான் | 2018 |  |
| 8 | புலவர் வெற்றி அழகன் | 2019 |  |
| 9 | செ.ஏழுமலை | 2020 |  |
| 10 | பாவலர் கருமலைத் தமிழாழன் (எ) கி. நரேந்திரன் | 2021 |  |
| 11 | அமிர்த கவுரி | 2022 |  |
| 12 | கவிஞர் முத்தரசன் , | 2023 | } |
# உ. வே. சா. விருது

**உ. வே. சா. விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது உ. வே. சாமிநாதையர் நினைவாக வழங்கப்படுகிறது. கல்வெட்டுகள், அகழ்வாய்வுகள், ஓலைச்சுவடிகள், அரிய கையெழுத்துப் படிகள், கிடைத்தற்கரிய நூல்கள் முதலியவற்றை அரும்பெரும் முயற்சியால் கண்டறிந்தும், வெளிக்கொணர்ந்தும் தமிழுக்கு வளம் சேர்க்கும் பணிகளை மேற்கொள்ளும் தமிழறிஞர்களின் சேவைகளைப் பாராட்டும் விதமாக இந்த விருது அளிக்கப்படுகிறது. இந்த விருதினைப் பெறுவோர் ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.  

## விருது பெற்றவர்கள் பட்டியல்
| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | புலவர் செ. இராசு | 2012 |  |
| 2 | ம. வே. பசுபதி | 2013 |  |
| 3 | ம. அ. வேங்கடகிருஷ்ணன் | 2017 |  |
| 4 | ச.கிருஷ்ணமூர்த்தி | 2018 |  |
| 5 | முனைவர் ம.அ. வேங்கடகிருஷ்ணன் | 2016 |  |
| 6 | ச. கிருட்டிணமூர்த்தி | 2017 |  |
| 7 | நடன. காசிநாதன் | 2018 |  |
| 8 | வே. மகாதேவன் | 2019 |  |
| 9 | கி. இராஜநாராயணன் | 2020 |  |
| 10 | மருத்துவர் இரா. கலைக்கோவன் | 2021 |  |
| 11 | இரா. நாறும்பூநாதன் | 2022 |  |
| 12 | முனைவர் ஆ.இராமநாதன் , | 2023 | } |

## இதனையும் காண்க
- உ. வே. சாமிநாதையர் நூலகம்
# தமிழ்த்தாய் விருது

**தமிழ்த்தாய் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. தமிழகம் மற்றும் பிற மாநிலங்கள் மற்றும் பிற நாடுகளில் வாழும் தமிழர்கள், தங்களது பண்பாட்டு வேர்களைக் காப்பதற்காகப் பல்வேறு அமைப்புகளை உருவாக்கி மொழி இலக்கியம், கலை ஆகிய பணிகளை மேற்கொண்டு வரும் சிறந்த அமைப்புக்கு இந்த விருது வழங்கப்படுகிறது. இந்த விருதுக்கு ஐந்து இலட்சம் ரூபாய் பரிசுத் தொகையும், கேடயம் மற்றும் பாராட்டுச்சான்று அளித்து சிறப்பிக்கப்படுகிறது.  

## விருது பெற்ற அமைப்புகள் பட்டியல்

| வரிசை எண் | விருது பெற்ற அமைப்பின் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | மதுரைத் தமிழ்ச் சங்கம் | 2012 |  |
| 2 | தில்லித் தமிழ்ச் சங்கம் | 2013 |  |
| 3 | நவி மும்பைத் தமிழ்ச் சங்கம் | 2014 |  |
| 4 | திருவனந்தபுரம் தமிழ்ச் சங்கம் | 2015 |  |
| 5 | மாணவர் மன்றம் | 2016 |  |
| 6 | பெங்களூர் தமிழ்ச் சங்கம் | 2017 |  |
| 7 | புவனேசுவர் தமிழ்ச் சங்கம் | 2018 |  |
| 8 | சிகாகோ தமிழ்ச் சங்கம் | 2019 |  |
| 9 | வி.ஜி.பி. உலகத் தமிழ்ச் சங்கம் | 2020 |  |
| 10 | மலேசியத் தமிழ் எழுத்தாளர் சங்கம் | 2021 |  |
| 11 | திருப்பூர் தமிழ்ச்சங்கம் | 2022 |  |
| 12 | தென்காசித் திருவள்ளுவர் கழகம் , | 2023 | } |

## ஆதாரம்

- தமிழ் வளர்ச்சித் துறை வலைத்தளம்
# ஔவையார் விருது

**ஔவையார் விருது** என்பது தமிழ்நாடு அரசின் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. சமூகச் சீர்திருத்தம், மகளிர் மேம்பாடு, மத நல்லிணக்கம், மொழித் தொண்டு, கலை, அறிவியல், பண்பாடு, கலாச்சாரம், பத்திரிகை, நிர்வாகம் உள்ளிட்ட பல்வேறு துறைகளில் தொண்டாற்றும் பெண்களை ஊக்குவிக்கும் வகையில் ஒவ்வொரு ஆண்டும் இந்தத் துறைகளில் சிறப்புடன் பணியாற்றும் பெண்களில் ஒருவரைத் தேர்ந்தெடுத்து அவர்களுக்கு உலக மகளிர் தினத்தன்று இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச் சான்றும் அளித்துச் சிறப்பிக்கப்படுகின்றனர்.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | திருமதி. ஒய். ஜி. பார்த்தசாரதி | 2012 |  |
| 2 | மரு. வி. சாந்தா | 2013 |  |
| 3 | மரு. கே.மாதங்கி | 2014 |  |
| 4 | சாந்தி ரங்கநாதன். | 2015 |  |
| 5 | எம். சாரதா மேனன். | 2016 |  |
| 6 | சின்னப்பிள்ளை | 2018 |  |
| 7 | 2019 |  |  |
| 8 | 2020 |  |  |
| 9 | சாந்திதுரைசாமி | 2021 |  |
| 10 | கிரிஜா குமார்பாபு | 2022 |  |
| 11 | ஆர்.கமலம் சின்னசாமி | 2023 |  |
| 12 | பாசுடினா சூசைராஜ் @ பாமா | 2024 | } |
# உப்பூர் வெயிலுகந்த விநாயகர் கோயில்

**உப்பூர் வெயிலுகந்த விநாயகர் கோயில்** என்பது இந்திய மாநிலமான, தமிழ்நாட்டில், இராமநாதபுரம் மாவட்டம், திருவாடானை வட்டம் உப்பூர் எனும் ஊரில் அமைந்துள்ள இந்து சைவ வழிபாட்டுத்தலமான விநாயகர் கோயில் ஆகும்.  

## பெயர் காரணம்
தட்சன், தன்னை வணங்காத ஈசனை அவமானப்படுத்த ஒரு மாபெரும் யாகம் செய்தான். சிவபெருமானைத் தவிர அனைத்து தேவதைகளையும் அழைத்து யாகத்தை நடத்தினான். இந்த யாகத்தில் கலந்துகொண்டதால், சூரியனுக்கு தண்டனை கிடைத்தது. தன் தவறுக்கு பரிகாரம் தேட முற்பட்ட சூரியன், வன்னி மந்தார வனத்தில் தவமிருந்தார். சூரியன் தவத்தால் மகிழ்ந்த விநாயகர் அவர் பாவம் போக்க அருளினார். தனது ஒளிக்கிரணங்கள் விநாயகப் பெருமான் மீது பட்டு, தான் வணங்க அதை ஏற்குமாறு கோரினார். அவ்வாறே அருளினார் விநாயகர். அதன்படி, தட்சிணாயன, உத்தராயன காலங்களில் தெற்கு மற்றும் வடக்குப் புறமாக இவர் மீது **சூரிய ஒளி** படுகிறது. இதனால் இவருக்கு வெயில் உகந்த விநாயகர் என்ற பெயர் ஏற்பட்டது என்பது தல புராணம்.  

## வரலாறு
இராமநாதபுரம் சமஸ்தானதிற்கு உட்பட்ட இக்கோயிலானது நாட்டுக்கோட்டை நகரத்தார் மரபில் வந்த தேவகோட்டை ஜமீன்தார் குடும்பத்தாரால் கட்டப்பட்டு, அவர்களால் பராமரிக்கப்பட்டு வருகிறது.  

## அமைப்பு
இக்கோயிலானது மூன்று நிலை இராச கோபுரத்துடன் உள்ளது. மூலவர் விமானம் வேசர வடிவில் உள்ளது. இக்கோயிலில் காசி விசுவநாதர், விசாலாட்சி, தென்முகக்கடவுள், வள்ளி, தெவாணை உடனுறை முருகர், கால பைரவர், தில்லைக்கூத்தர், சனிபகவான் ஆகியோருக்கான சிற்றாலயங்கள் அமைந்துள்ளன.  

## திருவிழாக்கள்
ஆண்டுதோறும் ஆவணி மாதம் இங்கு 10 நாட்கள் தேர்திருவிழா நடைபெறுகிறது. பத்து நாட்களும் சுவாமி உற்சவம் செல்வார். எட்டாம் நாளில் சித்தி, புத்தி, விநாயகர் திருக்கல்யாணப் நடக்கும். பத்தாம் நாளில் பிள்ளையார் சதுர்தியை முன்னிட்டு இங்கிருந்து ஒரு கி.மீ தொலைவில் உள்ள கடலில் தீர்த்தவாரி உற்சவம் நடக்கும்.
# ஈடீஎம்



இலங்கைத் தயாரிப்பான இது மின்சார துள்ளல் மிதிவெடி எனப் பொருள்படும் Electronic Tilt Mine இன் முதலெழுத்துக்களைக் கொண்டு **ஈடீஎம்** மிதிவெடி என அழைக்கப்படுகிறது. இது விடுதலைப் புலிகளால் **மேஜர் இளவழுதி** என அழைக்கப்பட்டு அவ்வாறே மிதிவெடிகளிற் குறிப்பிடப்பட்டிருந்தாலும் மிதிவெடி அகற்றுபவர்களாலும் மிதிவெடி அபாயக் கல்வி வழங்குபவர்களாலும் **ஈடீஎம்** என்றே அழைக்கப்படுகிறது. இவற்றில் உலோகப்பொருட்கள் கூடுதலாக இருப்பதால் மிதிவெடிகளைக் கண்டுபிடிக்கும் கருவி மூலம் அகற்றுவது இலகுவானதாகும்.
# தேசிய இளைஞர் தினம் (இந்தியா)



சுவாமி விவேகானந்தரின் பிறந்த நாளான சனவரி 12 ஆம் தியதி **தேசிய இளைஞர் நாள்** (*National Youth Day*) என இந்தியா முழுவதும் கொண்டாடப்படுகிறது.  

1984 ஆம் ஆண்டு இந்திய அரசாங்கம் இந்நாளினை "தேசிய இளைஞர் நாளாக" அறிவித்தது, அதைத்தொடர்ந்து 1985-ல் சனவரி 12-ம் திகதி முதன்முதலாக கொண்டாடப்பட்டு, ஒவ்வொரு ஆண்டும் நாடு முழுவதும் இந்நாள் கடைபிடிக்கப்படுகிறது.  

## வரலாறு
ஆங்கில நாட்காட்டியின்படி, சுவாமி விவேகானந்தரின் பிறந்த நாளான சனவரி 12-ம் திகதியை தேசிய  
இளையவர்கள் நாளாக கடைப்பிடிக்க இந்திய அரசு 1984-ல் முடிவுசெய்து அடுத்து வந்த ஆண்டான 1985-ஆம்  
ஆண்டு முதல் ஒவ்வொரு ஆண்டும் சனவரி 12-ஐ தேசிய இளைஞர்களின் நாளாக கடைப்பிடிக்கப்பட்டு வருகிறது. சுவாமி விவேகானந்தர் சிறுவயதிலேயே இந்துசமய கொள்கைகளில் அதீத ஈடுபாடும், பகுத்தறிவுப்பெற்ற சிந்தனைவாதியாகவும், தத்துவமும் புலமையும், சேவை மனப்பான்மை மிக்கவராக காணப்பட்டார். மேற்கூறிய அனைத்தும் இந்திய தகவல் தொடர்புகள் வலைப்பதிவு மூலம் அறியப்பட்டவையாகும்.  

2013-ஆம் ஆண்டு சனவரி 12-ம் திகதி, சுவாமி விவேகானந்தரின் 150 ஆவது பிறந்தநாள் விழா துவங்கிய தருணத்தில், அப்போதைய இந்திய பிரதமர் மன்மோகன் சிங், விவேகானந்தரின் இப்பிறந்தநாள் விழாவை, இவ்வாண்டு முழுவதும் கொண்டாடவேண்டுமென தனது வாழ்த்துரையில் கூறியிருப்பது குறிப்பிடத்தக்கது.  

## இவையையும் காண்க
- இந்திய தேசிய தினங்கள்

## மேற்சான்றுகள்
# உல்கா குப்தா


**உல்கா குப்தா** (*Ulka Gupta*, பிறப்பு: ஏப்ரல் 12, 1997, சஹர்சா, பீகார்) என்பவர் ஓர் இந்தியத் தொலைக்காட்சி நடிகை. இவர், மனுபாய்(ராணி லட்சுமிபாயின் சிறு வயதுத் தோற்றம்) என்ற கதாபாத்திரத்தில் ஜான்சி ராணி... ஒரு வீரப்பெண்ணின் கதை என்ற தொடரில் நடித்ததால் பிரபலமானார். கிரத்திக்கா செங்கர் என்பவர், ராணி லட்சுமிபாயாகத் தோன்றும் வரை, இவர் அக்கதாபாத்திரத்தில் நடித்தார். பிறகு, காளி என்ற கதாப்பாத்திரத்தில் தொடர்ந்து நடித்தார். அது ஒரு புரட்சிப் பெண்ணின் வேடம்.  

## தொழில்
ஜான்சி ராணி... ஒரு வீரப்பெண்ணின் கதை தொடரில் உல்கா குப்தாவினுடைய நடிப்பு மிகவும் பாராட்டப்பட்டது. மற்றும் மனுபாய் என்ற கதாபாத்திரத்திற்காகப் பல விருதுகளை வென்றுள்ளார். அதே தொடரில் மீண்டும் காளி என்ற பெயரில் புரட்சிப் பெண்ணாகவும் வந்தார். அதன் பிறகு உல்கா குப்தா, கலர்ஸ் தொலைக்காட்சியில், புல்வா என்ற தொடரில் நடித்தார். புல்வாவிற்கு பிறகு, அவர் இப்போது ரக்மா என்ற வேடத்தில் வீர சிவாஜி தொடரில், கலர்ஸ் தொலைக்காட்சிக்காக நடித்து வருகிறார்.  

## விருதுகள்

- இந்திய டெலி விருதுகள்-மிகவும் பிரபல்யமான குழந்தைக் கலைஞர் (2010)
- ஜீ ரிஷ்தே விருதுகள்-மிகவும் பிரபல்யமான கதாபாத்திரத்துக்குச் சிறப்பு விருது (2010)
- எவ். ஐ. சி. சி. ஐ. விருது-ஆண்டின் சிறந்த பொழுதுபோக்குக் கலைஞர் (2010)
- பெண் சாதனையாளர் விருது-சிறந்த நடிகை (2010)
- ஜீ தங்க விருதுகள்-ஆண்டின் சிறந்த கலைஞர் (2010)
# தீவிரவாத எதிர்ப்புத் தினம்


இந்திய பிரதமர் ராஜீவ் காந்தி மறைந்த தினம் **தீவிரவாத எதிர்ப்பு தினம்** என அனுசரிக்கப்படுகிறது.  

## நோக்கம்
தீவிரவாதம் என்னும் சவாலை அரசியலுக்கு அப்பாற்பட்டு கடுமையாகவும் உறுதியாகவும் எதிர்கொள்வதையும், நாகரிக மற்றும் ஜனநாயக வாழ்க்கை முறைக்கு அச்சுறுத்தலாக இருக்கும் தீவிரவாதத்தை ஒழிப்பது என்ற கோட்பாட்டில் உறுதியாக இருக்கவும் இந்நாள் அனுசரிக்கப்படுகிறது.  

## தீவிரவாதம்

ஒப்புக்கொள்ளப்பட்ட சர்வதேச விதிகளுக்கு புறம்பாக ஒரு தனிப்பட்ட மனிதன் அல்லது ஒரு குறிப்பிட்ட சமூகத்தின் உயிர், உடைமைகள், கண்ணியம் அல்லது நம்பிக்கைகள், கொள்கைகள் ஆகியவற்றை பறிக்கும் எந்த ஒரு செயலும் பயங்கரவாதம் அல்லது தீவிரவாதம் ஆகும். ஒரு அரசினை எதிப்பவர்களை ராணுவம், காவல் துறை மற்றும் உளவுத்துறை மூலமாக கொல்லுவது, சித்திரவதை செய்வது, நாடு கடத்துவது போன்றவையும் பயங்கரவாதத்தின் ஒரு அங்கமே.இவை அரச பயங்கரவாதம் என்று அழைக்கப்படும்.  

## தீவிரவாதம் உருவாக காரணங்கள்

- வேலைவாய்ப்பின்மை
- வளர்ச்சியடையாத விவசாயம்
- குறைந்த சம்பளம்
- பூகோள ரீதியாக தனிமைபடுத்தப்படுதல்
- நிலச்சீர்திருத்தங்கள்
- நிர்வாகக் குறைபாடு - ஆகியவை தீவிரவாதம் வளர முக்கிய காரணிகளாக விளங்குகிறது.

## கட்டுப்படுத்துதல்

- மோதிக்கொள்ளும் இரு தரப்பிற்கும் இடையில் சமாதான முயற்சிகளை மேற்கொள்ளுதல்
- தகுந்த பொருளாதார மற்றும் சமுதாய வளர்ச்சியை ஏற்படுத்துதல்
- பாதுகாப்பு ஏற்பாடுகளை அதிகரித்தல்
- தீவிரவாதிகளை கடுமையாக தண்டித்தல் போன்றவற்றின் மூலம் தீவிரவாத செயல்களை கட்டுப்படுத்தலாம்.
# எசுபேசுஎக்சு



ஸ்பேஸ் எக்ஸ் (ஆங்கிலம்: *SpaceX*) என அறியப்படும் விண்வெளி ஆய்வு தொழில்நுட்பங்கள் நிறுவனம் (*Space Exploration Technologies Corporation*) என்பது ஒரு விண்வெளிப் போக்குவரத்து வணிக நிறுவனம். இது 2002 ம் ஆண்டு பேபால் இணையதள பண பரிவர்த்தனை தொழில்நுட்பத்தின் தொழில்முனைவர் எலான் மசுக் அவர்களால் தொடங்கப்பட்டது. இவர்கள் ஃபல்கன் 1, ஃபல்கன் 9 ஆகிய மீண்டும் பயன்படுத்தக் கூடிய துணை உந்துகல ஏவூர்திகளை உருவாக்கி உள்ளார்கள். இவர்கள் தற்போது ஃபல்கன் 9 ஆல் வான் சுற்றுப்பாதையில் ஏவக்கூடிய டரகன் விண்ணூர்தியை உருவாக்கி உள்ளார்கள். சோவியத் ஒன்றியம், ஐக்கிய அமெரிக்கா, சீனா ஆகிய நாடுகளுக்குப் பின்பு இத்தகைய தொழில்நுட்பத்தை விருத்தி செய்தது இவர்களே ஆவார்கள். இது ஒரு தனியார் வணிக விண்வெளி நிறுவனம்.
# ஹ்


**ஹ்** (*h*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.  

## ஹகர உயிர்மெய்கள்
ஹகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.  
| வரிவடிவம் | பெயர் |  |  |
| --- | --- | --- | --- |
| ஹ் + அ | ஹ | ஹானா |  |
| ஹ் + ஆ | ஹா | ஹாவன்னா |  |
| ஹ் + இ | ஹி | ஹீனா |  |
| ஹ் + ஈ | ஹீ | ஹீயன்னா |  |
| ஹ் + உ | ஹு | ஹூனா |  |
| ஹ் + ஊ | ஹூ | ஹூவன்னா |  |
| ஹ் + எ | ஹெ | ஹேனா |  |
| ஹ் + ஏ | ஹே | ஹேயன்னா |  |
| ஹ் + ஐ | ஹை | ஹையன்னா |  |
| ஹ் + ஒ | ஹொ | ஹோனா |  |
| ஹ் + ஓ | ஹோ | ஹோவன்னா |  |
| ஹ் + ஔ | ஹௌ | ஹௌவன்னா | } |

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஹகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஹனுமான், ஹாரி, ஹிந்தி, ஹீலியம், ஹுவாங்லோங், ஹூக்லி, ஹெயிட்டி, ஹேலி, ஹைட்ரஜன், ஹொங்கொங், ஹோண்டா, ஹௌசா, ஹ்ரித்திக் முதலிய சொற்களைக் குறிப்பிடலாம்.  

## கிரந்தக் கலப்பற்ற தமிழ்
ஹகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஹகரத்தை அகரமாக அல்லது ககரமாக எழுதுவது பெருவழக்கு. மொழிக்கு முதலில் ஹகர உயிர்மெய் வரும்போது தனித்தமிழ் நடையில் அதனையொத்த உயிரெழுத்தை எழுத வேண்டும் (எடுத்துக்காட்டுகள்: ஹனுமான்-அனுமான், ஹீலியம்-ஈலியம்).  

சொல்லொன்றின் இடையில் அல்லது இறுதியில் ஹகர உயிர்மெய் வந்தால் அதனைக் ககரமாக எழுத வேண்டும் (எடுத்துக்காட்டு: தோஹா-தோகா).  

மொழிக்கு முதலில் *ஹ்* வந்தால் அதனைக் *கி* எழுத்தாக எழுத வேண்டும் (எடுத்துக்காட்டுகள்: ஹ்ரித்திக்-கிரித்திக்). சில சந்தர்ப்பங்களில் *ஹ்* எழுத்தை நீக்கி விடுவதுமுண்டு (எடுத்துக்காட்டு: ஹ்ரித்திக்-இரித்திக்). சொல்லின் இடையில் *ஹ்* வந்தால் அதனைச் *ஃ* என்பதால் குறிக்கலாம் (எடுத்துக்காட்டு: பஹ்ரேய்ன்-பஃரேய்ன்). சில சந்தர்ப்பங்களில் *ஹ்* எழுத்தை நீக்க விடுவதுமுண்டு (எடுத்துக்காட்டு: தேஹ்ராதுன்-தேராதுன்). சொல்லொன்றின் இறுதியில் *ஹ்* வருமாயிருந்தால் அதனை நீக்கி விட வேண்டும் (எடுத்துக்காட்டு: அல்லாஹ்-அல்லா).
# க்ஷ்


**க்ஷ்** (*kṣ*) என்பது கிரந்த எழுத்து முறையின் கூட்டெழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது. தற்காலத்தில் இவ்வெழுத்தை *க்‌ஷ்* என்றே எழுதுவதுமுண்டு (எடுத்துக்காட்டு: லக்ஷ்மி-லக்‌ஷ்மி).  

## க்ஷகர உயிர்மெய்கள்
க்ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.  
| வரிவடிவம் | பெயர் |  |  |
| --- | --- | --- | --- |
| க்ஷ் + அ | க்ஷ | க்ஷானா |  |
| க்ஷ் + ஆ | க்ஷா | க்ஷாவன்னா |  |
| க்ஷ் + இ | க்ஷி | க்ஷீனா |  |
| க்ஷ் + ஈ | க்ஷீ | க்ஷீயன்னா |  |
| க்ஷ் + உ | க்ஷு | க்ஷூனா |  |
| க்ஷ் + ஊ | க்ஷூ | க்ஷூவன்னா |  |
| க்ஷ் + எ | க்ஷெ | க்ஷேனா |  |
| க்ஷ் + ஏ | க்ஷே | க்ஷேயன்னா |  |
| க்ஷ் + ஐ | க்ஷை | க்ஷையன்னா |  |
| க்ஷ் + ஒ | க்ஷொ | க்ஷோனா |  |
| க்ஷ் + ஓ | க்ஷோ | க்ஷோவன்னா |  |
| க்ஷ் + ஔ | க்ஷெள | க்ஷெளவன்னா | } |

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் க்ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, க்ஷவரம், ரிக்ஷா, க்ஷிதி, க்ஷீதிகர்பர், க்ஷுரிக, பிக்ஷூ, க்ஷேமம், பிக்ஷை, ரிக்ஷோ, லக்ஷ்மி முதலிய சொற்களைக் குறிப்பிடலாம்.  
ஆனால், தற்கால வழக்கில் க்ஷகர மெய்யோ அதன் உயிர்மெய்களோ பயன்படுத்தப்படுவது குறைவாகும்.  

## கிரந்தக் கலப்பற்ற தமிழ்
க்ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது க்ஷகரத்தை *ட்ச* என எழுதுவது பெருவழக்கு. மொழிக்கு முதலில் க்ஷகர உயிர்மெய் வரும்போது தனித்தமிழ் நடையில் அதனைச் சகரமாகவோ ககரமாகவோ எழுதுவதுண்டு (எடுத்துக்காட்டுகள்: க்ஷணம்-கணம், க்ஷவரம்-சவரம்).  

சொல்லொன்றின் இடையில் அல்லது இறுதியில் க்ஷகர உயிர்மெய் வந்தால் *ட்* எழுத்தை எழுதிச் சகர உயர்மெய்யை எழுத வேண்டும் (எடுத்துக்காட்டு: பக்ஷணம்-பட்சணம்). சில வேளைகளில் *ச்* எழுத்தை எழுதிச் சகர உயிர்மெய்யை எழுதுவதுமுண்டு (எடுத்துக்காட்டு: அக்ஷரம்-அச்சரம்). *க்* எழுத்தை எழுதிக் ககர உயிர்மெய்யை எழுதுவதுமுண்டு (எடுத்துக்காட்டு: தீக்ஷா-தீக்கை).  

மொழிக்கு முதலில் *க்ஷ்* வந்தால் அதனைக் ககரமாக எழுத வேண்டும் (எடுத்துக்காட்டு: க்ஷ்ணம்-கணம்). சொல்லின் இடையில் *க்ஷ்* வந்தால் அதனைச் *க்கு* என்பதால் குறிக்கலாம் (எடுத்துக்காட்டுகள்: லக்ஷ்மி-இலக்குமி, லக்ஷ்மணன்-இலக்குவன்). சில சந்தர்ப்பங்களில் *ட்சு* என்பதாலும் குறிப்பதுண்டு (எடுத்துக்காட்டு: லக்ஷ்மி-இலட்சுமி, லக்ஷ்மணன்-இலட்சுமணன்).  

## கிரந்தத்தில் க்ஷ்

கிரந்தத்தில் *க்ஷ்* எழுத்தானது அருகிலுள்ள படத்தின்படி இருப்பதும் குறிப்பிடத்தக்கது. *க்ஷ்* எழுத்தானது கிரந்த எழுத்து முறையிலுள்ள *க்* எழுத்தும் *ஷ்* எழுத்தும் சேர்ந்து வருவதே. ஆனால், ஒருங்குறியிலும் பெரும்பாலான எழுத்துருகளிலும் *க்ஷ்* எழுத்தானது தமிழ் எழுத்து முறையிலுள்ள *க்* எழுத்தையும் கிரந்த எழுத்து முறையிலுள்ள *ஷ்* எழுத்தையும் சேர்த்துத் தவறாக எழுதப்படுகின்றது.
# அல்ஃபா



**அல்ஃபா** (*Alpha*, கிரேக்கம்: *άλφα*) என்பது கிரேக்க நெடுங்கணக்கின் முதலாவது எழுத்து ஆகும். கிரேக்க எண்களில் இவ்வெழுத்தானது ஒன்று என்ற பெறுமானத்தை உடையது. பினீசிய எழுத்தான அல்விலிருந்தே அல்ஃபா பெறப்பட்டது. அல்ஃபாவிலிருந்து பிறந்த எழுத்துகள் இலத்தீன் எழுத்து *A*, சிரில்லிய எழுத்து *A* என்பனவாகும்.  

ஆங்கிலத்தில் அல்ஃபா என்பது முதலாவது, தொடக்கம் என்பதற்கான ஒத்த சொல்லாகவும் பயன்படுத்தப்பட்டு வருகின்றது.  

## பயன்பாடுகள்
### கிரேக்கம்
பண்டைய கிரேக்கத்தில் அல்ஃபா என்பது குறிலாக இருக்கும்போது *a* என்றும் நெடிலாக இருக்கும்போது *aː* என்றும் உச்சரிக்கப்பட்டது.  

ஆனாலும் நவீன கிரேக்கத்தில் குறில் அல்ஃபா மாத்திரமே பாவனையில் உள்ளது.  

### அறிவியல்
அறிவியலில் அல்ஃபாச் சிதைவு, அல்ஃபாத் துணிக்கை முதலியவற்றைக் குறிக்க அல்ஃபா பயன்படுத்தப்படுகின்றது.  

## வரலாறு
அல்ஃபா எனும் எழுத்து எருது என்பதைக் குறிக்கும் பினீசிய எழுத்தான அல்விலிருந்து உருவானது.
# வார்ப்புரு:கிரேக்க நெடுங்கணக்கு

| கிரேக்க நெடுங்கணக்கு |  |  |  |
| --- | --- | --- | --- |
| Αα | அல்ஃபா | Νν | நியூ |
| Ββ | பீற்றா | Ξξ | இக்சய் |
| Γγ | காமா | Οο | ஒமிக்ரோன் |
| Δδ | தெலுத்தா | Ππ | பை |
| Εε | எச்சைலன் | Ρρ | உரோ |
| Ζζ | சீற்றா | Σσς | சிகுமா |
| Ηη | ஈற்றா | Ττ | உட்டோ |
| Θθ | தீற்றா | Υυ | உப்சிலோன் |
| Ιι | அயோற்றா | Φφ | வை |
| Κκ | காப்பா | Χχ | கை |
| Λλ | இலமிடா | Ψψ | இப்சை |
| Μμ | மியூ | Ωω | ஒமேகா |
| Ϝϝ | டிகாமா | Ϟϟ | கோப்பா |
| Ϛϛ | சிடீகுமா | Ϡϡ | சாம்பை |
| Ͱͱ | ஹஈற்றா | Ϸϸ | உஷோ |
| Ϻϻ | சான் | }<noinclude> |  |

</noinclude>
# பிராம்ப்டன்



**பிராம்ப்டன் ** (*Brampton*) கனடாவின் ஒண்டாரியோ மாநிலத்தில் *பெரும் டோரண்டோ பகுதி*யில் அமைந்துள்ள மூன்றாவது பெரிய நகரமும் *பீல்* வட்டார நகராட்சியின் தலைமையிடமும் ஆகும். 2011ஆம் ஆண்டு கணக்கெடுப்பின்படி பிராம்ப்டனின் மக்கள்தொகை 523,911 ஆக இருந்ததது. இதன்படி இது கனடாவின் பெரிய நகராட்சிகளில் ஒன்பதாவதாக உள்ளது. மேலும் சராசரி அகவை 33.7ஆக மதிப்பிடப்பட்டு பெரும் டொராண்டோ பகுதியிலேயே மிகவும் இளைய வயதினரைக் கொண்ட சமூகமாக விளங்குகிறது. பிராம்ப்டன் மக்கள்தொகையில் 36% நபர்கள் தெற்கு ஆசிய இனத்தவராவர்.  

1853ஆம் ஆண்டில் இங்கிலாந்திலுள்ள இதே பெயர்கொண்ட ஊரின் பெயரைக் கொண்டு ஓர் சிற்றூராக நிறுவப்பட்டது. இந்த நகரில் விளங்கும் பசுமைக் குடில் தொழிலை முன்னிட்டு **கனடாவின் மலர்கள் நகரம்** என அழைக்கப்பட்டது. தனது உரோசாக்களுக்காக பல பன்னாட்டு விருதுகளை வாங்கியுள்ள *டேல்ஸ் பிளவர்ஸ்* இங்குள்ளது. இன்றைய நாளில் இந்நகரின் முதன்மை தொழில்களாக மேம்பட்ட தயாரிப்பு, நுகர்வு வணிக மேலாண்மை மற்றும் ஏற்பாடுகள் , தகவல் தொழில்நுட்பம், உணவு மற்றும் குடிநீர்மங்கள், உயிரி அறிவியல் மற்றும் வணிகச் சேவைகள் உள்ளன.
# நிஜாமீனா



**நிஜாமீனா** (, ), சாட் நாட்டின் தலைநகரமும் மிகப்பெரிய நகரமும் ஆகும். சாரி ஆற்றின் கரையில், லொகோன் ஆறு கலக்குமிடத்தில் அமைந்துள்ள துறைமுக நகரான இது கமரூன் நகரமான கூசேரியை நோக்கியுள்ளது. இது இப்பிரதேசத்தில் கால்நடை, உப்பு, பேரீச்சம்பழம் மற்றும் தானியங்களின் முக்கிய சந்தையாக விளங்குகின்றது.
# வடமுனை ஆலா



**வடமுனை ஆலா** (*Arctic Tern*) என்பது நீள் சிறகு கடற்பறவை குடும்பத்தைச் சேர்ந்த ஆலா ஆகும். உலகிலேயே அதிக தூரம் வலசை வரும் பறவையாகும். வட துருவ ஆர்க்டிக்கிலிருந்து ஐரோப்பா, ஆசியா, வட அமெரிக்கா ஆகிய கண்டங்களின் வழியே தென்துருவ அன்டார்க்டிக்கின் பனிப்பரப்புக்கு குளிர்காலத்தில் வலசை போகின்றன. வலசை போவதன் மூலம் வடமுனை ஆலா சுமார் 35,000 கி. மீ. தொலைவு ஒவ்வொரு ஆண்டும் பயணிக்கிறது. இது கிட்டத்தட்ட உலகை சுற்றி வரும் தூரம் ஆகும்.  

சுமார் ஒரு அடி நீளமுள்ள இப்பறவையானது, தன் வாழ்நாளின் பெரும்பகுதியை, பறப்பதிலேயே செலவிடுகிறது. வலசை வரும் நேரங்களில் இவை உணவும் உண்பதில்லை. அதே சமயம் அவை ஒரே சமயத்தில் நில்லாமல் சுமார் 4,000 கி. மீ தூரம் வரை பறந்து பயணிக்கிறது. இது ஒரு முறை வலசை சென்று திரும்பி வரும் வரை சுமார் 70,900 கி.மீ பயணித்து விடுகிறது. இது உலகில் அறியப்படும் நீண்ட தூரம் வலசை போகும் மற்ற விலங்கினங்களை விட அதிகமான வலசை போகும் தூரமாகும். இப்பறவை ஆர்க்டிக் வட்டமான துந்திராவில் இனப்பெருக்கம் செய்கிறது.
# இன்ஸ்ட்டாகிராம்


இன்ஸ்ட்டாகிராம் துவக்கத்தில் ஐ-போன், ஐ-பேடு, மற்றும் ஐ-பாடு டச்களில் மட்டுமே இருந்தது; ஏப்ரல் 2012 முதல் அண்ட்ராய்டு ஒளிப்படக்கருவி இணைந்த நகர்பேசிகளிலும் இயங்கவல்லதாக உள்ளது. இந்த மென்பொருள் ஆப்பிள் ஸ்டோர் மூலமாகவும் கூகுள் பிளே மூலமாகவும் தரவிறக்கம் செய்து கொள்ளலாம்.  

ஏப்ரல் 12, 2012 அன்று ஃபேஸ்புக் நிறுவனம் இன்ஸ்ட்டாகிராம் நிறுவனத்தை, அதன் 13 பணியாளர்கள் உட்பட, ஏறத்தாழ $1 பில்லியன் பணம் கொடுத்து வாங்கியுள்ளது.
# விக்கிப்பீடியா:கலைச்சொல் ஒத்தாசை/புவியியல்

<div>  
இங்கு புவியியல் கலைச்சொற்களுக்கான பரிந்துரைகள், ஐயப்பாடுகள் தொகுக்கலாம்.  
</div>  

- Hadean eon- புவி உருவானதிலிருந்து கல்தோன்றி பேரூழி(Archean eon)வரை குறிப்பிடப்படும் இந்த பேரூழிக்கு நிகரான தமிழ் சொல் வேண்டும்.
- Tidal Locking என்பதை தமிழில் எவ்வாறு மொழிபெயர்ப்பது? அதன் ஆங்கில பொருள் இங்குள்ளது. https://en.wiktionary.org/wiki/tidal_locking
ஹரீஷ் சிவசுப்பிரமணியன் (பேச்சு) 09:45, 24 திசம்பர் 2013 (UTC)